CELEX: 32005D0007
Language: sl
Date: 2004-12-27 00:00:00
Title: 2005/7/ES: Odločba Komisije z dne 27. decembra 2004 o odobritvi metode za razvrščanje prašičjih trupov na Cipru (notificirana pod dokumentarno številko K(2004) 5296)

5.1.2005   
            
            
               SL
            
            
               Uradni list Evropske unije
            
            
               L 2/19
            
         
      ODLOČBA KOMISIJE
   
   z dne 27. decembra 2004
   o odobritvi metode za razvrščanje prašičjih trupov na Cipru
   (notificirana pod dokumentarno številko K(2004) 5296)
   (Besedilo v grškem jeziku je edino verodostojno)
   (2005/7/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 3220/84 z dne 13. novembra 1984, ki določa lestvico Skupnosti za razvrščanje prašičjih trupov (1), in zlasti člena 5(2) Uredbe,
   ob upoštevanju naslednjega:
   
               (1)
            
            
               Člen 2(3) Uredbe (EGS) št. 3220/84 določa, da mora biti razvrščanje prašičjih trupov določeno z ocenjevanjem mesnatosti v skladu s statistično preizkušenimi metodami ocenjevanja, ki temeljijo na fizičnih meritvah enega ali več anatomskih delov prašičjega trupa; odobritev metode za razvrščanje prašičev je odvisna od skladnosti metode z maksimalnim odstopom pri statistični napaki pri razvrščanju; ta odstop je bil določen v členu 3 Uredbe Komisije (EGS) št. 2967/85 z dne 24. oktobra 1985 o podrobnih pravilih za uporabo lestvice Skupnosti za razvrščanje prašičjih trupov (2).
            
         
               (2)
            
            
               Vlada Cipra je zaprosila Komisijo za odobritev metode za razvrščanje prašičjih trupov in je predložila rezultate svojega poskusa z razkosavanjem, ki je bil izveden pred dnem pristopa, s predložitvijo drugega dela protokola, opredeljenega v členu 3 Uredbe (EGS) št. 2967/85.
            
         
               (3)
            
            
               Ocena te zahteve je pokazala, da so pogoji za odobritev te metode razvrščanja izpolnjeni.
            
         
               (4)
            
            
               Na Cipru trgovska praksa ne zahteva, da se jezik in ledvici odstranijo iz prašičjega trupa; to je treba upoštevati pri prilagoditvi teže za standardno obdelavo.
            
         
               (5)
            
            
               Sprememba aparature ali metode razvrščanja se lahko odobri samo z novo odločbo Komisije, sprejeto na podlagi pridobljenih izkušenj; iz tega razloga se lahko sedanja odobritev prekliče.
            
         
               (6)
            
            
               Ukrepi, predvideni v tej odločbi, so v skladu z mnenjem Upravljalnega odbora za prašičje meso –
            
         SPREJELA NASLEDNJO ODLOČBO:
   Člen 1
   Za razvrščanje prašičjih trupov na Cipru se v skladu z Uredbo (EGS) št. 3220/84 odobri uporaba naslednje metode:
   
               —
            
            
               aparatura, označena „Hennessy Grading Probe (HGP 4)“, in z njo povezane metode ocenjevanja, ki so podrobno opredeljene v Prilogi.
            
         Člen 2
   Ne glede na standardno obdelavo iz člena 2 Uredbe (EGS) št. 3220/84 se lahko prašičji trupi na Cipru pojavljajo z jezikom in ledvicami pred tehtanjem in razvrščanjem. Zaradi postavitve ponudbe cen za prašičje trupe na primerljivi podlagi se zabeležena masa toplega trupa zmanjša za 0,8 kg.
   Člen 3
   Spremembe aparature ali metode ocenjevanja niso dovoljene.
   Člen 4
   Ta odločba je naslovljena na Republiko Ciper.
   
      V Bruslju, 27. decembra 2004
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 301, 20.11.1984, str. 1. Uredba, kakor je bila nazadnje spremenjena z Uredbo (ES) št. 3513/93 (UL L 320, 22.12.1993, str. 5).
   
      (2)  UL L 285, 25.10.1985, str. 39. Uredba, kakor je bila spremenjena z Uredbo (ES) št. 3127/94 (UL L 330, 21.12.1994, str. 43).
   
      PRILOGA
      Metode za razvrščanje prašičjih trupov na Cipru
      Hennessy Grading Probe (HGP 4)
      
                  1.
               
               
                  Razvrščanje prašičjih trupov se izvede s pomočjo aparature, imenovane „Hennessy Grading Probe (HGP 4)“.
               
            
                  2.
               
               
                  Aparatura je opremljena s sondo premera 5,95 milimetra (in 6,3 milimetra na jezičku na vrhu sonde), ki vsebuje fotodiodo (Siemens LED tipa LYU 260-EO) in fotodetektor tipa 58 MR in z obratovalno razdaljo med 0 in 120 milimetri. Rezultati meritev se preračunajo v predviden delež mesnatosti z uporabo HGP 4 samega ali računalnika, ki je povezan z njim.
               
            
                  3.
               
               
                  Delež mesnatosti trupa se izračuna v skladu z naslednjo formulo:
                  
                     
                  kjer je:
                  ý= predvideni odstotek mesnatosti trupa,
                  X1= debelina hrbtne slanine (vključno s kožo) v milimetrih, merjena 8 cm stran od vzdolžne osi trupa za zadnjim rebrom,
                  X2= debelina hrbtne slanine (vključno s kožo) v milimetrih, merjena 6 cm stran od vzdolžne osi trupa med tretjim in četrtim zadnjim rebrom,
                  W= debelina mišice v milimetrih, merjena istočasno in na istem mestu kot X2.
                  Formula velja za trupe, ki tehtajo med 55 in 120 kilogrami.